चिमनपुरा निवासी पालाराम कुम्हार, बुद्धिप्रकाश कुमावत, सीताराम जांगिड, रूडमल आदि ने बताया कि चिमनपुरा कॉलेज से नई कॉलेज तक गौरव पथ सड़क बनाई गई है। सड़क बनाने के दौरान बीच में आ रही पाइप लाइन को जगह- जगह से उखाड़ दिया गया। इससे गांव में पिछले एक महीने से पेयजल व्यवस्था ठप पड़ी है। इस बारे में पंचायत प्रशासन को कई बार अवगत करा चुके है, लेकिन पाइप लाइन को ठीक करवाने की कोई जहमत नहीं उठाई जा रही है। प्रशासनिक अधिकारियों को भी मामले से अवगत कराया जा चुका है, लेकिन कोई ध्यान नहीं दिया जा रहा है। इससे लोगों में आक्रोश है।